Շանհայի ավտոցուցասրահ

Շանհայի ավտոցուցասրահ ( Շանհայի միջազգային ավտոցուցասրահ, ) ավտոմոբիլների և ավտոմոբիլային տեխնոլոգիաների միջազգային ցուցահանդես, որն անցկացվում է ամեն կենտ տարում ապրիլ ամսվա վերջին շաբաթվա ընթացքում` Չինաստանի Շանհայ քաղաքում։ Միջոցառմանը հաջորդում է Պեկինի միջազգային ավտոցուցասրահը, որն անցկացվում է զույգ տարիներին։ Շանհայի ավտոցուցասրահը համարվում է ամբողջ Ասիական շրջանի ամենախոշոր ավտոցուցասրահը։

Պատմություն 
Շանհայի ավտոցուցասրահը պատմության մեջ առաջին անգամ անցկացվել է 1985 թվականին։

Չինական շուկայում օտարերկրյա բրենդների արագ աճող թվաքանակի հետ պայմանավորված Շանհայի ավտոցուցասրահը Դետրոյթսկու միջազգային ավտոցուցասրահի, Ֆրանկֆուրտի միջազգային ավտոցուցասրահի, Փարիզի միջազգային ավտոցուցասրահի և Տոկիայի ավտոցուցասրահի կողքին դարձել է միջազգային առաջատար ավտոցուցասրահներից մեկը։ 2001 թվականին միջոցառումը տեղի է ունեցել Շանհայի միջազգային նոր ցուցահանդեսային կենտրոնում ():

2004 թվականի հունիսին Շանհայի ավտոցուցասրահը դարձել է չինական առաջին ավտոցուցասրահը, որը միացել է Ցուցահանդեսային ինդուստրիայի համաշխարհային ասոցացիային։

2015 թվականից շոուն զետեղվել է «Shanghai National Exhibition & Convention Center» ցուցահանդեսային համալիրում, որը գտնվում է Շանհայի միջազգային Հունցյաո օդանավակայանի կողքին։

Շանհայի ավտոցուցասրահի անցկացման առաջին վայրկյանից շոուն ստացավ միջազգային կարգավիճակ՝ ամբողջ աշխարհում և Ասիայում դառնալով խոշոր ցուցահանդեսներից մեկը։ Յուրաքանչյուր տարի Պեկինի և Շանհայի ավտոցուցահանդեսների ժամանակ դեբյուտվել են համաշխարհային ավտոարդյունաբերության նորույթները։

Ցուցահանդեսներ

2005 թվական 
«Auto Shanghai» միջազգային 11-րդ ավտոցուցասրահը տեղի է ունեցել 2005 թվականի ապրիլի 22-28-ը։

Պրեմիերաներ

2007 թվական 
2007 թվականի Շանհայի ավտոցուցասրահը տեղի է ունեցել ապրիլի 20-ապրիլի 28-ը։ Շոուն ներգրավվել է ավելի քան 1300 մասնակից 21 երկրներից։ Ցուցահանդեսային տարածքը կազմել է 140000 քառակուսի մետր, որը գերազանցել է անցած ցուցահանդեսների տարածքը։

Միջոցառման ժամանակ «Մարդու, ավտոմեքենայի և բնության կատարյալ ներդաշնակությունը» նշանաբանի տակ, ներկայացվել է 868 ավտոմեքենա, այդ թվում` 265-ը օտարերկրյա արտադրողներից (նրանցից 130-ը անմիջապես ներմուծվել են սահմանագծի պատճառով) և 603 տրանսպորտային միջոցներ չինական ընկերություններից։ Շոուի շրջանակներում կայացել են 5 նոր ավտոմեքենաների համաշխարհային դեբյուտներ, որոնք ներկայացրել են ավելի քան 20 կոնցեպտ-կար և 10 ավտոմոբիլ` էներգիայի երկընտրանքային աղբյուրների հետ։

Ցուցահանդեսի ամբողջ շրջանում ավտոցուցասրահը ունեցել է ավելի քան 500000 այցելու 108 երկրից և տարբեր շրջաններից։

Պրեմիերաներ

2009 թվական 
Շանհայի 13-րդ ավտոցուցասրահը սկսվել է 2009 թվականի ապրիլի 20-ին։ Մամուլի օրերը կայացել են ապրիլի 20-21-ը, հասարակության համար օրերը` ապրիլի 22-ապրիլի 28ը։ Ամբողջ ցուցահանդեսային տարածքը կազմել է 170000 քառակուսի մետր, ներառյալ 11 ներքին և մի քանի արտաքին տաղավարներ։

Պրեմիերաներ

2011 թվական 
2011 թվականի Շանհայի ավտոցուցասրահը տեղի է ունեցել ապրիլի 21-28ը։ Վերջինիս իրենց մասնակցությունն են ցուցաբերել 95 ընկերություններ, որոնց թվում մասնակցել են չինացի և օտարերկրյացի արտադրողներ, ինչպես նաև ընդհանուր ձեռնարկություններ։ Ընդհանուր ցուցահանդեսային տարածքը կազմել է 230 հազ. քառակուսի մետր։ «Volkswagen» (կոնցերն)-ի ցուցահանդեսային տարածքը զբաղեցրել է 8500 քառակուսի մետր, որտեղ ներկայացվել են ավտոմոբիլներ այնպիսի նամականիշներով, ինչպիսիք են «Volkswagen»-ը, Աուդին, «Skoda»-ն, «Bentley»-ը, «Lamborghini»-ն, «Bugatti»-ն և «Seat»-ը։ «Great Wall Motors» ընկերությունը բերել է 20 ավտոմոբիլ, որոնք զբաղեցրել են ավելի քան 2000 քառակուսի մետր տարածք։

Պրեմիերաներ

2013 թվական 
2013 թվականի ավտոցուցասրահը տեղի է ունեցել ապրիլի 21- 29-ը։ Միջոցառումը զբաղեցրել է ցուցահանդեսային տարածքի 280 հազ. քառակուսի մետր։ Շոուն ներառել է 2000 չինական և օտարերկրյական ցուցանմուշներ 18 երկրներից և շրջաններից։ Միջոցառման ժամանակ ցուցադրվել է մոտ 1300 տրանսպորտային միջոց, այդ թվում` 69 կոնցեպտ-կար և 91 ավտոմոբիլ` էներգիայի այլընտրանքային տարբերակներով։ Շանհայի ցուցասրահի շրջանակներում կայացել են 111 նոր մոդելների դեբյուտներ։

Ի լրումն 813000 այցելուների՝ շոուն ներգրավվել է 10493 լրագրող 2718 տեղական և արտասահմանյան կազմակերպություններից։

Պրեմիերաներ

2015 թվական 
2015 թվականի Շանհայի 16-րդ ավտոցուցասրահը սկսվել է ապրիլի 20-ին մամուլի լուսաբանման համար, իսկ ապրիլի 21-29-ը նրա դռները բաց էին հասարակության առաջ։ Շոուի անցկացման վայրը ընտրվել է Շանհայի միջազգային կոնգրես-կենտրոնը։ Ավտոցուցասրահը զբաղեցրել է ցուցահանդեսային 17 տաղավար, իսկ էքսպոզիցիայի ընդհանուր տարածքը գերազանցել է 280 հազ. քառակուսի մետրը։ Այդ տարում կազմակերպիչները առաջին անգամ նման սերնդի միջոցառման համար որոշել են հրաժարվել աղջիկ-մոդելներից, ինչպես նաև արգելել են երեխաների մուտքը։ Այդպիսի սահմանափակումները մտցվել են Պեկինի դեպքից հետո, երբ հինգ տարեկան երեխան գործի է դրել ցուցահանդեսային «Tesla Model S» ավտոմոբիլի շարժիչը, որը քիչ էր մնում բերեր ավտովթարի։

Կազմակերպիչների խոսքերով 2015 թվականին շանհայական ցուցահանդեսի մասնակցությունը ընդունել է երկու հազար ավտոարտադրողների նմուշներ 18 երկրներից։ Վերջիններիս թվում են ինչպես տեղի կոնցեռներ` «SAIC Group», «Dongfeng Motor», «GAC Group» և «BAIC Motor», այնպես էլ համաշխարհային ընկերություններ` Volkswagen (կոնցերն), Ջեներալ Մոթորս, «Chrysler», «PSA Peugeot-Citroen» և այլն։ Այնուամենայնիվ եվրոպական նամականիշները Շանհայում գրեթե ոչ մի համաշխարհային պրեմիերայի չեն հասել։ Դրանց թվում են այնպիսի ընկերություններ, ինչպիսիք են «Rolls-Royce»-ը, «Bentley Motors»-ը, «Ferrari»-ն, «Lamborghini»-ն, «Aston Martin»-ը, «Maserati»-ն։

Պրեմիերաներ

Ծանոթագրություններ

Արտաքին հղումներ 
 Շանհայի ավտոցուցասրահի պաշտոնական կայք

Ավտոմոբիլներ